CELEX: C2005/257/10
Language: et
Date: 2005-10-15 00:00:00
Title: Kohtuasi C-321/05: Eelotsusetaotlus, mille esitas Østre Landsret (Taani) 3. augusti 2004. aasta määrusega kohtuasjas Hans Markus Kofoed versus Skatteministeriet

15.10.2005   
            
            
               ET
            
            
               Euroopa Liidu Teataja
            
            
               C 257/6
            
         Eelotsusetaotlus, mille esitas Østre Landsret (Taani) 3. augusti 2004. aasta määrusega kohtuasjas Hans Markus Kofoed versus Skatteministeriet
   (Kohtuasi C-321/05)
   (2005/C 257/10)
   Kohtumenetluse keel: taani
   Euroopa Ühenduste Kohus on saanud Østre Landsret'i (Taani) 3. augusti 2004. aasta määrusega esitatud eelotsusetaotluse kohtuasjas Hans Markus Kofoed v. Skatteministeriet, mis saabus kohtukantseleisse 23. augustil 2005. Østre Landsret küsib Euroopa Kohtult eelotsust järgmises küsimuses:
   Kas nõukogu 23. juuli 1990. aasta direktiivi 90/434/EMÜ eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta artikli 2 punkti d tuleb tõlgendada nii, et osade või aktsiate asendamist ei ole direktiivi tähenduses toimunud, kui asendamise tehingu pooled teatavad osade või aktsiate asendamise juriidiliselt mittesiduva kokkuleppe sõlmimisel ajal, et sellega väljendavad nad oma ühist kavatsust otsustada pärast asendamist toimuval omandava äriühingu esimesel üldkoosolekul jaotada kasum osas, mis ületab 10 % asendatud osade või aktsiate nimiväärtusest, ning et nimetatud kasum makstakse välja?